cyanic-selkie/wikianc huggingface dataset:
Муса Со
Фенербахче
Следната сезона, 2014-2015, Со ја започнал со освојување на Суперкупот на Турција со победа над Галатасарај на пенали, започнувајќи го натпреварот како стартер но бил заменет во 116-тата минута од Мехмет Топуз. Тој постигнал 14 гола на 33 натпревари во лигата, но Фенербахче не успеал да го одбрани трофејот завршувајќи на второто место со три бода помалку од шампионот Галатасарај.
Ал Ахли
На 29 август 2015 година, Ал Ахли го доведува Со за 16 милиони €. Тој постигнал 13 гола во 24 натпревари помагајќи му на клубот да ја освои титулата во ОАЕ Про лигата.
Враќање во Фенербахче
На 31 август 2016 година, Со се вратил во Фенербахче како позајмен играч до крајот на сезоната од Ал Ахли. Во ноември истата година тој постигнал прекрасен погодок со ножички против Манчестер Јунајтед во Лигата на Европа. На 27 истиот месец тој постигнал хет-трик во победата со 5-1 на гости против Ризеспор, од кој последниот гол бил многу сличен на оној против Манчестер Јунајтед. На 8 декември 2016 година, Со постигнал уште еден гол со ножичен удар, овој пат во победата со 1-0 нагости против Фејенорд во Лигата на Европа. Како резултат на овие погодоци со ножички клубот Фенербахче започнал да продава негови дресови со обратно испишано име и број.
Репрезентативна кариера
На 12 август 2009 година, Со дебитирал за сенегалската репрезентација во победата со 2-1 во пријателски натпревар против ДР Конго. На 5 септември 2010 година, Со го постигнал својот прв гол за Сенегал во победата со 4-2 на гости повторно над ДР Конго во квалификациите за Африканскиот куп на нации 2012. Тој постигнал уште три гола во квалификациите, а откако бил повикан да настапува и на завршниот турнир тој постигнал еден гол и таму во поразот со 2-1 од Екваторска Гвинеја.
Со учествувал и на Африканскиот куп на нации 2015, каде што тој постигнал гол уште во првиот натпревар на Сенегал на турнирот, победата со 2-1 над Гана. Голот дошол во третата минута од судиското продолжение. Сепак, Сенегал го завршил настапот уште во групната фаза.
На Африканскиот куп на нации 2017, Со постигнал гол во третиот натпревар од групната фаза против Алжир во ремито 2-2 со кој и донел бод на својата репрезентација и освојување на првото место во групата. Во четвртфиналето тој бил еден од играчите кој погодиле во пенал завршницата, но промашувањето на Садио Мане во петтата серија го чинело Сенегал елиминација од турнирот од подоцнежниот шампион Камерун.
Клупска статистика
Статистиката е ажурирана на 2 мај 2017.
Slayer
Slayer (се чита: Слеер) е треш метал музичка група од Калифорнија, САД. Основана е во 1981 година од страна на гитаристите Кери Кинг и Џеф Ханеман. Со нивниот трет студиски албум Reign in Blood се здобиле со титулата предводници на американскиот екстремен метал. Во светски рамки, Слеер имаат продадено околу 20 милиони албуми, додека во САД цифрата изнесува преку 4 милиони примероци.
Песните на Слеер се препознатливи по нивната агресивност, жестина и бруталност. Музиката е во екстремно брзо темпо, додека текстовите најчесто обработуваат теми како сериски убиства, воени злосторства, некрофилија, религија и војна. Применуваат уникатни начини на свирење како тремоло трзање, користење „дупла папуча“ на тапани и гласовна изведба со снижен, пригушен вокал. Многу подоцнежни бендови ги споменуваат Слеер како едни од највлијателните музичари од хеви метал жанрот, како по нивната музика, така и по нивните сценски настапи и изглед.
Вајат Ерп
Вајат Бери Стап Ерп (19 март, 1848 – 13 јануари, 1929) бил американски слуга на законот во неколку градови по западната граница, фармер, ловец на бафала, коцкар, сопственик на салун, рудар и судија во бокс. Познат е по неговото учество во престрелката кај О.К. Корал, заедно со Док Холидеј и двајца од неговите браќа, Вирџил Ерп и Морган Ерп. Познат е и по Одмаздата на Ерпови. Вајат Ерп стана икона на американската народна историја. Често е предмет на филмови, ТВ емисии, биографии и фиктивни дела.
Ран живот во Илиноис и Ајова
Вајат Ерп е роден во Монмут, Илиноис на 19 март, 1848, на вдовецот Николас Портер Ерп и Вирџинија Ен Кукси (кои се венчаа на 30 јули, 1840, во Хартфорд, Кентаки). Од првиот брак на татко му, Вајат имал постар полубрат, Њутн и полусестра, која умрела на возраст од десет месеци. Татко му на Вајат, Николас, го крстил по неговиот командант во Мексиканско-Американската Војна, Капетан Вајат Бери Стап, од резервистите од Илиноис. Во март 1849, Ерпови го напуштиле Монмут за Калифорнија но се населиле во Ајова. Нивната нова фарма се состоела од 160 акри, единаесет километри североисточно од Пела, Ајова. На 4 март, 1856, Николас ја продал фармата и се вратил во Монмут, Илиноис, но не можел да најде работа како рудар или фармер. Соочен со можноста да не може да го издржи семејството, Николас се одлучи да се кандидира, и бил избран, полицаец во општината, служел на ова место околу 3 години. Заработил и нешто од продавање на алкохолни пијалаци, со што станал мета на движењето за апстиненција од алкохол. Му се судело во 1859 за шверц на пијалаци, бил осуден и јавно понижен. Николас не бил во можност да си ги плати казните наложени од судот; на 11 ноември, 1859, имотот на Ерпови бил продаден на аукција. По два дена, Ерпови заминале повторно за Пела, Ајова. По оваа преселба, Николас се враќал често во Монмут, во 1860, да го продава својот останат имот и да се соочи со неколку тужби за заостанат долг и обвиненија за даночно затајување. За време на вториот престој во Пела, почнала Американска граѓанска војна. Њутн, Џејмс и Вирџил се придружиле на армијата на Унијата на 11 ноември, 1861. Иако, со само 13 години, Вајат бил премногу млад, подоцна пробал во неколку прилики да избега и да и се приклучи на армијата, додека не го најде татко му да го врати дома. Додека Николас бил зафатен со регрутација, Вајат со помош на своите двајца помлади браќа, Морган и Ворен бил на чело со 32-хектарскато поле со пченка. Откако бил сериозно повреден во Фредрикстаун, Мисури, Џејмс се вратил дома, летото 1863. Њутн и Вирџил се бореле во неколку битки на исток и подоцна се вратиле дома. На 12 мај, 1864, Ерпови се качиле на воз за Калифорнија. Книгата на Стјуарт Н. Лејк Wyatt Earp: Frontier Marshal (1931) говори за средби со Индијанци близу Форт Ларами и дека Вајат ја искористил можноста кога запреле кај Форт Бриџер да лови бизони со Џим Бриџер. Подоцна истражувачите сугерирале дека настаните за Ерп во книгата на Лејк се „разубавени“, бидејќи има малку докази за многу од неговите приказни.
Човек од законот
Во пролетта 1868, Ерпови се населиле во Ламар, Мисури, каде Николас станал локален полицаец. Кога Николас се откажал на 17 ноември, 1869, Вајат бил поставен на неговото место. На 26 ноември за возврат на неговот поставување, Ерп пополни обврзница од $1,000. Негови жиранти за оваа обврзница биле неговиот татко, Николас Потер Ерп; чичко му, Џонатан Даглас Ерп (28 април, 1824 –20 октомври, 1900); и Џејмс Мопин. На 10 јануари, 1870, во Ламар, Ерп се оженил за неговата прва жена, Урила Сатерленд (1849 –1870), ќерката на Вилијам и Пермелија Сатерленд, потекло од Њујорк. Бракот наскоро завршил, со смртта на Урила. Датумот на смртта на Урила е заснован на продажбата во ноември на куќата и имотот на Ерп, за $75 која ја купил во август за $50; најверојатно, нејзината смрт ја елиминирала неговата потреба од имот. Има две варијанти за нејзината смрт: едната е тифус; другата е дека умрела на породување. Тој ноември, Ерп се кандидирал и победил за место како полицаец, победувајќи го својот постар полубрат Њутн, со 137 гласови спрема 108. На 14 март, 1871, Бартон Каунти, Мисури, поднел тужба против Ерп и неговите жиранти. Бил обвинет за собирањето пари за лиценци, собраните пари биле планирани за основање локални училишта; Ерп бил обвинет за недоставување на собраните пари. На 31 март, Џејмс Кромвел покренал тужба против Вајат, товарајќи го дека фалсификувал документи за сумата на парите собрана од Кромвел за да се оправда пред судот. За да се направи разлика колку Ерп пријавил и колку Кромвел должел(тврдел дека ги платил), судот ја конфискувал косилката на Кромвел и ја продала за $38. Тужбата на Кромвел тврдела дека Ерп му должи $75, проценетата цена на косилката. На 1 април, Ерп бил еден од тројцата луѓе (заедно со Едвард Кенеди и Џон Шоун) обвинети за кражба на коњи. На 28 март, обвинетите наводно украле два коња, "секој вреден по 100 долари ", од Вилијам Кијс во Индијан Кантри. На 6 април, заменик шерифот Џ.Г. Овенс го уапсил Ерп за обвиненијата. Комесарот Џејмс Черчил го осудил Ерп на 14 април. Кауцијата била 500 долари. На 15 мај, обвинението против Ерп, Кенеди и Шоун било објавено. Ана Шоун, сопругата на Џон Шоун, тврдела дека Ерп и Кенеди го опиле нејзиниот сопруг и потоа му се заканиле по животот да ја добијат неговата помош. Меѓутоа, на 5 јуни, Едвард Кенеди бил ослободен додека случајот против Ерп и Шоун останал. Соочен со две тужби и криминална постапка, Ерп одлучил да го напушти Мисури. Налог за негово апсење бил издаден. Двете тужби и онаа за кражбата на коњи биле повлечени, делумно заради исчезнуваето на Ерп. Истражувачите не можат да најдат докази дали бил виновен за криминалните обвиненија; меѓутоа, ослободувањето на еден од неговите соучесници можеби влијаело за властите да изгубат интерес.
Пеорија, Илиноис
Четири години, истражувачите немаат никакви податоци за дејствијата на Ерп помеѓу 1871 и 28 октомври, 1874, кога Ерп се појавил во Вичита, Канзас. Се смета дека ги поминал овие години во лов на бафала во Канзас (како што вели биографијата на Стјуарт Лејк) и во скитање по големите прерии. Се верува дека за време на овој период го запознал својот близок пријател Бет Мастерсон, на Солт Форк, Арканзас Ривер. Сепак, откритието на некои сметки кои сведочат дека бил во Пеорија, Илиноис и околината во 1872 предизвикале сомнеж кај истражувачите за овие тврдења. Ерп го имало во градскиот список на Пеорија во 1872 како потстанар во куќата на Џејн Хаспел, која стопанисувала со бордел. Во февруари 1872, полицијата на Пеорија го претресе борделот, уапси четири жени и тројца мажи. Тројцата мажи биле Вајат Ерп, Морган Ерп и Џорџ Рендал. Вајат и останатите биле обвинети за „Најдени во куќа со лоша слава“. Биле казнети со по 20 долари плус полициските трошоци. Доказ за две дополнителни апсења на Вајат Ерп се најдени за истото злосторство во Пеорија во 1872. Некои истражувачи заклучиле дека информациите од Пеорија покажуваат дека Ерп бил вмешан во пазарот на проститутки во Пеорија во1872. Оваа информација предизвикала истражувачите да ја занемарат теоријата на Лејк дека Ерп ловел бафала во Канзас во периодот 1871–74.
Канзас
Во Frontier Marshal, Лејк тврди дека додека бил во Канзас, Ерп се запознал со познати личности како Дивиот Бил Хикок. Лејк го идентификува Ерп како човекот што го уапсил пиштолџијата Бен Томпсон во Елсворт, Канзас, на 15 август, 1873. Меѓутоа, Лејк не ги навел изворите за ваквите тврдења. Понатаму, истражувачите изразиле сомнеж за тврдењата на Лејк. Од достапните документи нема доказ дека Ерп бил во Елсворт тоа време. Застапници за апсењето на Томпсон, па дури и присуството на Ерп во Елсворт во август таа година, водат до неосновани тврдења дека Ерп бил регистриран во Grand Central Hotel таму. Ниту едно истражување не покажува дека Ерп се пријавил во хотелот тоа лето. Во главно, активностите на Бенџамин Томпсон во текот на целата година се опишани до детали во локалниот печат без да се спомне Ерп. Томпсон објави свои тврдења за настаните во 1884, и не го спомна Ерп како човекот одговорен за неговото апсење. Заменикот Ед Хог од Елсворт го спроведол апсењето, откако Били Томпсон ненамерно го застрелал и убил Шерифот Чонси Витни, пријател на браќата Томпсон. Били Томпсон беше подоцна ослободен, што резултираше со повеќе насилство во Елсворт кон Тексашките Каубои. Џон „Среќниот Џек“ Мокро, корумпиран полицаец од Елсворт, беше централна фигура во овие настани. Поради големот насилство што ескалирало во Елсворт тогаш, ако Ерп бил таму ќе било документирано, што не е.
Вичита, Канзас
Како и Елсворт, Вичита бил железнички терминал и беше одредиште за терање на стоката која потекнувала од Тексас. Таквите градови по границата каде цутела трговијата со стока биле преполни со пијани, наоружани каубои кои прославувале за добриот пазар. Ерп официјално се приклучил во шерифската канцеларија во Вичита на 21 април, 1875, по изборот на Мајк Мигер за градски шериф (терминот предизвикува конфузност бидејќи „градски шериф“ тогаш било синоним за шеф на полиција, термин кој исто така се употребувал). Ерп добил неколку јавни признанија додека бил во Вичита. Тој препознал и уапсил баран крадец на коњи (морал да пука за предупредување но не го повредил човекот) и подоцна група на крадци на кочии. Доживеал и мал момент на срам во 1876 кога револверот му се откачил од појасот и паднал додека лежел на нишалката пред канцеларијата на шерифот, револверот пукнал кога удрил на подот. Куршумот поминал низ неговото палто и се забил во таванот. Нервите на Ерп биле подложени на тест во ситуација која не е опишана во локалните весници но се појавува во биографијата на Лејк, а спомната е и во мемоарите на неговиот заменик Џими Кеирнс. Вајат налутил неколку каубои со што се заканил дека ќе им го одземе пијаното од борделот за кое немале платено и ги принудил да соберат пари за да можат да го задржат. Подоцна, група од околу 50 наоружани каубои се собрала во Дилејно, се подготвувале за „ура“ низ Вичита по реката. („Ура“е стар западен термин за забава без контрола со многу алкохол). Полицијата и граѓаните се собрале да им се спротивстават на каубоите во Вичита. Ерп стоел на средина од редицата на бранители на мостот од Дилејно до Вичита и ја задржа толпата, зборувајќи во име на градот. Постепено, каубоите се вртеле и се повлекувале, мирот бил одржан без ниту еден испукан куршум или убиен човек. Години подоцна Кеирнс напиша за Ерп: „Вајат Ерп беше неверојатен полицаец. Секогаш одеше докрај и не се плашеше од ништо. Каубоите го почитуваа и се чинеше дека ја препознаваа неговата надмоќност и авторитет кои некогаш мораше и да ги искористи.“
На престојот на Вајат во Вичита како заменик му дојде крајот на 2 април, 1876, кога Ерп сериозно сакал да влезе во трката за нов шериф. Според вестите, поранешниот шериф Бил Смит го обвинил Вајат дека ја сака канцеларијата за да ги протне неговите браќа како полицајци. Вајат одговорил со тупаници кон Смит и го натепал. Мигер бил приморан да пука и да го уапси Ерп за нарушување на мирот. Кога Мигер ги добил изборите, градскиот совет бил поделен за ре-ангажирањето на Ерп. Со намалувањето на трговијата со стока во Вичита, ерп се преселил во следниот град каде цутела трговијата со стока, Доџ Сити, Канзас.
Престрелката со Џорџ Хој
Летото 1878, каубојот од Тексас Џорџ Хој, по расправија со Вајат, се вратил со другари и се распукале кон Комик Хол, каде што надвор стоеле полицајците Вајат Ерп и Џим Мастерсон. Во театарот, голем број на куршуми од калиброт 45 го пробиле тенкиот ѕид, принудувајќи ги Док Холидеј, Бет Мастерсон, комичарот Еди Фој и многу други набрзина да легнат на подот. Мастерсон, Фој и Националниот Полициски Билтен подоцна дале сведочења за штетата настаната на зградата и за опасноста на тие што биле внатре, но никој не бил повреден. (Фој рекол дека неговото ново палто кое било закачено, имало три дупки од куршуми на него.) Полицајците внатре и тие што биле надвор возвратиле со оган, а Хој бил погоден на неговиот коњ откако сакал да одјава, со сериозна рана на раката. По еден месец, умрел од раната. Не е познато чиј куршум го погодил Хој, Ерп тврдел дека е неговиот. Џејмс Мастерсон, пиштолџија и помалку познат брат на Бет Мастерсон, стоел до Ерп за време на престрелката, и многу веруваат дека тој го погодил Хој.
Наводното соочување со Клеј Алисон
Ерп тврдел дека Роберт Рајт го најмил пиштолџијата Клеј Алисон да го убие Ерп, но Алисон се повлекол кога се соочил со Ерп и Бет Мастерсон. Алисон бил исто така познат лик од стариот запад, но досегашните истражувања не можат да ја потврдат приказната за неговото соочување со Ерп и Мастерсон. Бет Мастерсон бил надвор од градот кога Алисон се обидел да го исплаши Доџ Сити. Приказните од тоа време, и од изјави дадени од биографите на Ерп и самиот Ерп велат дека Вајат Ерп и неговиот пријател Бет Мастерсон Earp се соочиле со Алисон и неговите луѓе во салун, и дека Алисон се повлекол. Меѓутоа, Мастерсон не бил во градот тоа време, настанот се случил на 19 септември, 1878. Не постои независен доказ дека се случила расправија помеѓу Алисон и Ерп. Како и непотврденото тврдење на Ерп (што го има и во биографијата на Лејк) дека го уапсил пиштолџијата Бен Томпсон, тврдењето дека Ерп го натерал Алисон да се повлече не испаднало пред смртта на Алисон. Сведоштва од тој ден рефлектираат дека сточарот Дик МекНалти и сопственикот на Лонг Бранч салунот, Чалк Бисон, интервенирале во полза на градот и ги убедиле каубоите да го предадат оружјето. Како дополнување, Чарли Сиринго, кој бил каубој тоа време но подоцна станал познат детектив, даде пишано сведоштво за инцидентот, како што бил сведок. Тој потврдил дека Мекналти и Бисон биле тие кои го запреле инцидентот, и дека Ерп не дошол во контакт со Алисон. Бисон исто така потврди во пишана форма за инцидентот. Бисон напишал дека тексашкиот сточар Ричард МекНалти бил тој кој му се спротивставил на Алисон, иако другите му даваат повеќе признание на Бисон отколку што тој самиот си дава. Далечен роднина на Ерп објасни дека можеби е тоа некој друг инцидент во кој биле Сиринго и Бисон што се случил во друго време, но нема докази за таков друг сличен инцидент. Селија Ен „Мети“ Блејлок поранешна проститутка, допатувала во Доџ Сити заедно со Ерп. Му била партнерка на Ерп до 1882. Ерп ја напуштил полицијата на Доџ Сити на 9 септември, 1878 и се упатил кон Лас Вегас, Ново Мексико, со Блејлок.
„Buntline Special“
Како заменик, Ерп бил познат по тоа што користел револвер со долга цевка за да пука и да ги разорожува каубоите кои се противеле на градскиот закон за забрана на носење на огнено оружје. Иако нема доказ за каков револвер станувало збор, забележано е дека неговиот револвер имал долга цевка. Приказната за пиштолот, позната како „Buntline Special“ почнува со убиството на Дора Хенд (која била исто така позната како Фани Кинан) во 1878. Хенд била убиена од човек кој се обидел да го убие градоначалникот на Доџ Сити Џејмс Х. „Кучето“ Кели. Дора била гостинка во куќата на Кели и спиела во неговиот кревет во времето кога Кели и жена му биле надвор од градот. Дора била славна, а нејзиното убиство станало национална вест. Ерп бил во групата која го уапсила убиецот. Приказната за апсењето достигнала и во весници до Њујорк и Калифорнија. Според приказните во весниците, петмина се собрале да го уапсат убиецот: Вајат Ерп, Бет Мастерсон, младиот Бил Тилгман, Чарли Басе и Вилијам Дафи. Ерп го погодил коњот, а Мастерсон го ранил убиецот, кој бил Џејмс „Колецот“ Кенеди син на тексашкиот сточар Мифлин Кенеди. Многу веројатно е дека убиството на Дора и трагањето по нејзиниот убиец биле настаните кои го предизвикале Нед Бантлајн да ги награди со „Buntline Specials.“ Биографијата на Ерп тврди дека подароците биле дадени на „познатите чувари на законот“ Вајат Ерп, Бет Мастерсон, Бил Тилгман, Чарли Басе и Нил Браун од авторот Нед Бантлајн за возврат на „локалните бои“ на неговите анегдоти. Ова е технички неточно бидеќи ниту Тилгман ниту Браун биле луѓе од законот во тоа време. Бантлајн напишал само четири анегдоти, сите за Бафало Бил. Лејк потрошил многу напор да го открие Buntline Special преку Колт компанијата, Мастерсон и контакти во Алјаска. Тоа бил „Colt Single Action Army“ модел со 30цм цевка, стандарден изглед, дрвени плочки на двете странио на дршката каде името „Нед“ било изгравирано. Ерп бил единствениот од добитниците кој си го зачувал својот Buntline Special во оригиналната должина; Мастерсон и другите ги скратиле цевките за полесна употреба.
Одмаздата на каубоите
На 28 декември, додека шетал низ салуни по улицата Ален, Вирџил бил нападнат со сачмарка. Левата рака и рамото му се здобиле со повреда. Капата на Ајк Клентон била најдена зад зградата на улицата Ален од каде е пукано. Вајат побарал од шерифот Кровли Дејк да биде назначен како заменик шериф со можност да постави негови заменици. Дејк го одобрил ова. Во средината на јануари, Вајат ги продал акциите од коцкарницата Ориентал кога Рикабо го продал салунот на Милт Џојс. На 2 февруари, 1882, Вајат и Вирџил, им се смачило од критиките кон нив, му ги понудиле своите оставки на Дејк, кој не сакал да ги прифати. Истиот ден, Вајат му пратил порака на Ајк Клентон во која му порачал да си ги решат недоразбирањата. Клентон одбил. Исто така истиот ден, Клентон бил ослободен од обвиненијата за пукањето во Вирџил Ерп, кога одбраната донела седум сведоци кои сведочеле дека Клентон бил во Чарлстон за време на пукањето. По театарска претстава на 18 март, Морган Ерп бил убиен од човек кој пукал од темна уличка. Морган бил погоден во долниот дел од грбот додека вториот истрел го погодил ѕидот над главата на Вајат. Фаталниот истрел го турнал Морган земја пред ходникот. Дошол доктор и го пренеле од ходникот на кревет. Убиецот избегал во темнината, Морган умрел 40 минути подоцна.
Филмови и телевизиски серии кои ја портретираат легендата за Ерп
•	Frontier Marshal' (1934)–Првата филмска адаптација на романот на Лејк за Ерп. Ликот на Ерп, кој го глуми Џорџ О’Брајан, е преименуван во „Мајкл Ерп“.
•	Frontier Marshal (1939)–со Рендолф Скот.
•	Tombstone, the Town Too Tough to Die (1942)–со Ричард Дикс.
•	Wichita (1955)–соЏоел МекКри.
•	The Life and Legend of Wyatt Earp (1955–1961)–телевизиска серија со Хју О’Брајан како Вајат Ерп.
•	Gunfight at the O.K. Corral (1957)–со Барт Ланкастер.
•	Hour of the Gun (1967)–со Џејмс Гарнер во првите два филма со гарнер како Ерп.
•	Doc (movie) (1971)–ја раскажува приказната за Престрелката кај О.К. Корал од гледна точка на Док Холидеј. Стејси Кич го глуми Док а Харис Јалин го глуми Вајат.
•	Tombstone (1993)–со Курт Расел.
•	Wyatt Earp (1994)–со Кевин Костнер.
Други филмови и телевизиски епизоди кои ја користеле легендата за инспирација
•	Law and Order (1932)–филм со Волтер Хјустон како Фрејм Џонсон, лик инспириран од Вајат Ерп.
•	Dodge City (1939)–филм со Ерол Флин како Вејд Хатон, инспириран од Вајат Ерп.
•	Winchester '73 (1950)–филм со Џејмс Стјуарт кој добива пушка Винчестер која е украдена. Вил Гир го игра Вајат Ерп.
•	Gun Belt (1953)–филм за одметникот Били Ринго.
•	Masterson of Kansas (1954)–филм за Бет Мастерсон.
•	Badman's Country (1958)–Пет Герет има проблеми со бандата на Буч Кесиди и го вика Вајат Ерп.
•	Alias Jesse James (1959)–комедија со Боб Хоуп, со појавување на Хју О’Брајан како Ерп.
•	Warlock (1959)–вестерн филм со Ричард Видмарк, Хенри Хонда и Ентони Квин. Ликовите на Хонда и Квин се засновани на Ерп и Док Холидеј.
•	The Secret World of Eddie Hodges (1960)–мјузикл.
•	Cheyenne Autumn (1964)–вестерн на Џон Форд каде се појавува Ерп неповрзано со филмот, игран од Џејмс Стјуарт.
•	Sfida a Rio Bravo (1965)–филм со Гај медисон како Ерп.
•	The Gunfighters (1966 епизода Доктор Ху)
•	Spectre of the Gun (1968 епизода од Ѕвездени Патеки)–Персоналот на Ентерпрајз се приморани да ја играат улогата на бандата на Клентонови како во истиот инцидент во Тумбстоун. Во оваа верзија, Ерп (Рон Собл) и неговите луѓе се опишани како криминалци. Членот на глумечката екипа на Ѕвездени Патеки Дефорест Кели претходно го портретирал Морган Ерп вофилмот од 1957, Gunfight at the O.K. Corral.
•	Which Way to the OK Corral? (1971 епизода од Алијас Смит и Џонс) со Камерон Мичел како Вајат Ерп и Бил Флечер како Док Холидеј
•	I Married Wyatt Earp (1983)–телевизиска драма заснована на (наводните) мемоари на Џозефин Маркус Ерп, играна од Мери Озмонд.
•	Sunset (1988)–Том Микс (Брус Вилис) и Вајат Ерп (Џејмс Гарнер во неговиот втор филм како Ерп) се здружуваат за да решат убиство на доделувањето на оскарите во 1929 во Холивуд (кои се одржале неколку месеци по смртта на Вајат) •	An American Tail: Fievel Goes West (1991) – анимиран филм со старо полициско куче со име Вајли Барп, со гласот на Џејмс Стјуарт.
•	The Gambler Returns: The Luck of the Draw (1991)–ТВ филм со Кени Роџерс како Коцкарот. Хју О’Брајан се појавува како Вајат Ерп.
•	Young Indiana Jones and the Hollywood Follies (1994) – Тв филм со Шон Патрик Фланери. Лео Гордон во својата последна улога се појавува како остарен Вајат Ерп, како консултант за вестерн филмови.
•	Shanghai Noon (2000) – филм кој не е за вајат Ерп, но на крајот ликот на Овен Вилсон признава дека неговото вистинско име е Вајат Ерп, откако станува шериф.
•	Deadwood (2006)–вајат и брат му Морган се појавуваат во две епизоди од третата сезона. Вајат е игран од Гејл Харолд.
Поезија
Во долгата наративна поема Wyatt Earp in Dallas, 1963 од Стив МекКејб, Ерп добива пророштво од затвореник кој ги предвидува измислувањето на телевизијата и атентатот на претседателот Кенеди. Ерп, мотивиран од ова пророштво, патува низ времето во Далас да го спречи атентатот на Кенеди.
Изрека за Ерп
„Ниеден човек не може да има по верен пријател од Вајат Ерп, ниту поопасен непријател“. – Бет Мастерсон.
Фолземенхузен
Фолземенхузен (Volsemenhusen) — општина во округот Дитмаршен, во Шлезвиг-Холштајн, Германија.
Бергисдорф
Бергисдорф (Bergisdorf) — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од општината Гутенборн.
Маркиски јазик
Северномаркиските говори се зборуваат на островите Уа Пу и Нуку Хива, а јужномаркиските се зборуваат на островите Хива Оа, Тахуата и Фату Хива. Дијалектите на Уа Хука се често погрешно класифицирани како северномаркиски, но тие се транзициони.
Фонологија
Маркиските согласки се:
Самогласките се:
Надворешни врски
Marquesas
894 Ерда
894 Ерда — астероид во орбита околу Сонцето.
Список на државни водачи во 165 година
Ова е список на државни водачи во 65 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Дикхузен-Фарштет
Дикхузен-Фарштет (Diekhusen-Fahrstedt) — општина во округот Дитмаршен, во Шлезвиг-Холштајн, Германија.
Стадион Олимпико Гранде Торино
Стадион Олимпико Гранде Торино — стадион во градот Торино на кој својте домашни натпревари ги игра фудбалскиот клуб Торино, додека фудбалскиот клуб Јувентус настапувал на овој стадион до 2011 година, кога го отвориле нивниот сегашен дом Стадионот Алијанц.
Долно Оризари (Скопско)
Долно Оризари — населено место во Општина Шуто Оризари, Скопје. Денес е споено со населбата Шуто Оризари, иако се води како посебно населено место.
Географија и местоположба
Населбата е сместена околу 7 км северно од центарот на Скопје, во рамките на областа Скопско Поле. На север лежи селото Горно Оризари, на запад е Визбегово, а на исток се гробиштата „Бутел“, и по нив, населбата Бутел 1. На југ е населбата Топанско Поле, на југоисток е Бутел 2, а на североисток е Радишани.
Население
Според Пописот од 2002, населбата брои 1.550 жители, од кои:
Австралски јазик
Австралскиот јазик (Reo Tuha’a pae) е полинезиски јазик кој се зборува на Австралските Острови во Француска Полинезија. Јазикот го зборуваат околу 8.000 жители според податоците од1987 година. Јазикот е дел тахитската група на јазици.
Куќа на ул. „Широк сокак“ бр. 54 (Битола)
'''Куќа на ул. „Широк сокак“ бр. 54 — архитектонско обележје во градот Битола, заведена како културно наследство на Македонија во Списокот на заштитени добра''' на Министерството за култура под реден број 96 во Битола.
Алфред Јодл
Алфред Јодл (Alfred Jodl, 10 мај 1890 — 16 ноември 1946) бил водач на германските оперативни сили. За време на Втората светска војна бил шеф на оперативното одделение на наоружаните сили (Oberkommando der Wehrmacht, OKW), заедно со Вилхелм Кајтел. Јодл бил еден од генијалаците во полето на воената тактика и филозофија. Заедно со генералот Кајтел ја измислил таканаречената Тактика Јодл-Кајтел, која и ден денес се предава во военото образование.
Животопис
Роден е во Вирцбург, Германија. Се образувал во училиштето за кадети во Минхен, а дипломирал во 1910. Веднаш потоа се придружил на баварската војска како артилериски офицер. За време на Првата светска војна служел како артилериски офицер на Западниот фронт од 1914 до 1916, каде што бил двапати ранет. Потоа го преместиле на Источниот фронт, но само на една година (1917). По војната Јодл останал во вооружените сили и се придружил на Рајхсвер (Reichswehr - Армија на Вајмарската Република)
Фунта на квадратен инч
Фунта на квадратен инч или поточно, фунта сила на квадратен инч (симболи: psi, lbf/in2, lbf/in2, lbf/sq in, lbf/sq in) е единица за притисок или напрегање од системот на англоамерикански единици. Единицата го претставува притисокот од една фунта (453,6 гр.) врз површина од еден квадратен инч:
1 psi е приближно еднакво на 6 894,757 Pa, каде паскалот (Pa) е единица за притисок во SI системот.
Видови сметачи
Видови компјутери Најзастапени се личните сметачи (види Четврта генерација), кои можат да се наречат и микрокомпјутери (анг. microcomputers).Овие компјутери се користат на места каде што нема потреба од голема меморија и зачувуванње на важни податоци.Тие се користат по дома,продавници,и на други места.
Додека, пак, за работа на големи фирми и организации, каде што на еден компјутер треба да работат неколку десетини или стотини корисници, се користат големи компјутери (анг. main-frame computers).Тие се користат во банки,корпорации и на други места каде што е потребна брзина и ефикасност.
Нилс Олаф Крисандер
Биографија
Првите настапи на Крисандер како глумец биле во германски и шведски неми филмови во средината на 1910-ти години. Неговата прва филмска улога била во германската драма за немиот филм во режија на Карл Шенфелд во 1915 година.
Како глумец, Крисандер можеби е најдобро потсетен за глумата како „Ерик Фантомот“ во загубената германска адаптација на Ернст Матреј во 1916 година, базирана на романот на Гастон Леру Фантомот на операта наспроти норвешката глумица Ауд Егеде -Нисен. Верзијата на Матреј е првата филмска адаптација на серискиот роман на Леру од 1909-1910 година. Во 1917 година, тој се појавил заедно со популарната полска филмска глумица Пола Негри во нејзината прва улога во германска продукција. Во 1919 година, тој заедно со глумецот и режисер Паул Вегенер режирал германски нем филм.
Откако настапил во филмски серијал за режисерот Карл Герхард спроти глумицата Лил Даговер од 1920 до 1921 година, Крисандер ја започнал својата кариера во Германија како режисер. Севкупно, тој бил режија во три филма во Германија, пред релоцирање на бизнисот во САД, каде што тој режирал две драматични филмови: 1927 за борба против љубовта, во кој игра Џета Гудал, Виктор Варкони и Хенри Б Ватхал за Сесил Б. ДеМил Слики, и дека истата година, Крадецот на срцето, со Жозеф Шилдкраут и Лиа Де Пути во главните улоги.
До 1930 година, тој живеел на местото С. Грамерси во Лос Анџелес, Калифорнија. Починал во 1947 година во Шкуруп, Шведска.
Унштрут-Хајних (општинска заедница)
Општинската заедница Унштрут-Хајних се состоела од следниве општини:
Рапански јазик
Рапанскиот (Reo Rapa или Reo Oparo) е полинезиски јазик кој се зборува на Рапа Ити во Француска Полинезија. Јазикот е дел од источнополинезиската група на јазици, заедно со маркиските и тахитските јазици. Се претпоставува дека јазикот се развил во релативна изолација во минатите 700 години бидејќи е доста поразличен од околните јазици.
Чешки јазик
Чешкиот јазик (čeština или český jazyk) е западнословенски јазик кој е службен и доминантен јазик во Чешката Република. Јазикот го зборуваат околу 12 милиони луѓе во Чешка и чешката дијаспора. Чешкиот јазик е сроден и тесно поврзан со словачкиот јазик, но и со останатите западнословенски јазици.
Потекло на поимот
Името на чешкиот јазик (čeština) потекнува од името на словенскиот народ Чеси (Češi). Чесите ја населуваат територијата на централна Бохемија и според словенската митологија името потекнува од основачот на чешката нација Чех.
Статус
Чешкиот јазик го зборуваат најголемиот број од граѓаните на Чешката Република, каде е и службен јазик. Јазикот се користи на сите нива во чешкото општество, почнувајќи од владините установи па сè до трговијата. Во Словачката Република, чешкиот јазик е признат за малцински јазик и се користи на локално ниво во областите со чешко население. Покрај тоа, чешкиот јазик е еден од 23 службени јазици на Европската Унија, која како таков бил признат во мај 2004 година.
Дијалекти
Чешкиот јазик е составен од повеќе дијалекти кои се меѓу себе разбирливи, а поради влијанието на медиумите разликите меѓу нив се намалуваат. Чешките дијалекти се поделени на 4 групи :
Пограничните предели со Германија имаат хетерогени говори.
Сродност со словачкиот
Говорниците на чешкиот јазик можат лесно да разберат пишан и зборуван словачки и обратно. Сепак, постојат некои дијалекти кои не можат да се разберат така лесно, па така некои источни словачки дијалекти се потешки за разбирање за Чесите. Луѓето кои се родиле по распадот на Чехословачка, имаат одредени проблеми со одредени изрази и зборови, како и со зборови кои се исти по форма, а различни по значење. Како лингвистичка споредба, во прилог следува извадок од Декларацијата за човекови права на двата јазика:
Примери
Чешкиот јазик ги користи старите називи за месеците, за разлика од македонскиот кој ги користи новите.
Тирено-Адријатико 2018
Тирено-Адријатико 2018 — 53. издание на велосипедската етапна трка Тирено-Адријатико, која се одржала помеѓу 7 и 13 март како седми настан во сезоната на Светската турнеја.
Полски возач ја освоил трката првпат, откако возачот на, Михал Квјатковски, ја зел победата на трката; Квјатковски го презел водството на трката откако се здобил со бонус секунди на петтата етапа и го одржувал водството до крајот на трката. Квјатковски завршил 24 секунди пред Дамијано Карузо, додека подиумот бил заокружен од уште еден возач на , Герајнт Томас, кој каснел 8 секунди зад Карузо.
Во другите пласмани, Јакопо Моска ја освоил портокаловата маичка како победник во бодовниот пласман, додека Никола Баџоли  го освоил планинскиот пласман и со тоа зелената маичка. Пласманот за млад возач и белата маичка му припаднале на возачот на, Тиш Бенот, кој завршил на четвртото место, додека екипниот пласман бил освоен од.
Поредок
На Тирено-Адријатико 2018 постоеле четири различни маички. За генералниот пласман, пресметуван преку додавање на завршните времиња на секој велосипедист на крајот на секоја етапа. Постоеле временски бонуси за првите тројца на друмските етапи: етапниот победник добивал десет секунди, додека второпласираниот и третопласираниот добивале шест односно четири секунди, соодветно. Временски бонуси добивале и првите тројца возачи на средниве спринтови — три секунди за победникот на спринтот, две секунди за вториот и една секунда за третиот возач. Предводникот на генералниот пласман ја добивал сината маичка. Овој пласман бил сметан за најважен на Тирено-Адријатико 2018 и победникот на пласманот бил сметан за победник на трката.
Дополнително, постоел бодовен пласман, каде била доделувана црвената маичкамаичка. Во бодовниот пласман, велосипедистите добивале бодови доколку завршеле во првите десет на етапите. За разлика од бодовниот пласман на Тур де Франс, видот на етапата немало влијание на бодовите кои се добивале – секоја етапа имало подеднаков број на достапни бодови во ист сооднос. Исто така, бодови можеле да се добијат и на средниве спринтови; пет бода за првиот кој ќе ја помине линијата, три бода за вториот, два бода за третиот и еден за четвртиот.
Имало и планински пласман, а предводникот во пласманот ја добивал зелената маичка. Во планинскиот пласман, бодовите биле добивани доколку се стигне на врвот на искачувањето пред другите велосипедисти. Секое искачување било категоризирано како врвно или со една категорија, при што повеќе бодови биле достапни на врвното искачување. За Монте Терминило, првите седум возачи освојувале бодови, додека на другите искачувања, само првите четворица освојувале бодови.
Четвртата маичка го претставувала пласманот за млад возач, обележена со белата маичка. Пласманот се пресметувал на ист начин како генералниот пласман, но учествувале само возачи родени на или по 1 јануари 1993 година.
Постоел и екипен пласман, во кој времињата биле додавани времињата на тројцата најдобри велосипедисти по екипа на секоја етапа; водечка екипа на крајот на трката била онаа со најмало вкупно време.
Список на државни водачи во 1834 година
Ова е список на државни водачи во 834 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Исмет Рамиќевиќ
Животопис
Рамиќевиќ е роден во 1960 година во селото Дубница, покрај Сјеница, Србија. Дипломирал во 1984 година на ФЛУ во Скопје, оддел скулптура, во класата на проф. Петар Хаџи Бошков. Член е на Друштвото на ликовните уметници на Македонија од 1987 година. Рамиќевиќ е вработен на ФЛУ како професор по вајарство. .
Творештво
Рамиќевиќ е познат како припадник на генерацијата која почнала да создава во 1980-тите, а која ја дефинирала македонската ликовна сцена во 1990-тите. Во своето творештво, Рамиќевиќ претежно применува вертикални форми, трансформирани во поедноставени цилиндрични облици, а често користи синтетички материјали, инсистирајќи на едноставноста на индустриската форма. Тој имал 18 самостојни изложби, и тоа во Скопје, Прилеп, Њујорк, Пловдив и Ниш, како и повеќе групни изложби. Исто така, за своето творештво, тој бил добитник на повеќе награди. .
На 28 октомври 2014 година, во галеријата „Чифте-амам“ во Скопје била отворена неговата самостојна изложба „Насока“.
Минисметач
Минисметач (или миникомпјутер, од англ. minicomputer) е сметач сличен по одлики со големите сметачи, но се со помали можности. Најчесто е сместен во една просторија, каде и работи стручно лице (системски инженер), кој управува со сметачот. Корисниците не се многу оддалечени од сметачот односно се наоѓаат во иста или во блиски згради.
Камен мост (Тетово)
Камен мост (или Мост на топчиите) — стар мост на реката Пена во центарот на Тетово. Прогласен за културно наследство на Македонија.
Тимин
Тиминот е една од четирите азотни бази кои влегуваат во состав на ДНК (останатите се аденин, гванин и цитозин). Тиминот, уште познат и како 5-метилурацил, претставува пиримидинска азотна база, бидејќи е дериват на хетероцикличното соединение пиримидин. Во составот на РНК молекулите, тиминот е заменет со азотната база урацил. Тиминот првпат бил изолиран во 1893 година од страна на Албрехт Косел и Алберт Нојман од ткиво на телешки тимус, па оттука и неговото име.
Деривација
Како што сугерира неговото алтернативно име (5-метилурацил), тиминот се добива со метилација на урацилот на неговиот 5-ти јаглероден атом. Во ДНК молекулите, тиминот (Т) се врзува за аденин (А) преку две водородни врски, со што се стабилизира завојната структура на ДНК.
Една од честите мутации на ДНК вклучува два соседни тимина или цитозин, кои, во присуство на ултравиолетова светлина, можат да формираат тимински димери, предизвикувајќи "чворга" во структурата на двојната завојница, која ја спречува нормалната функција на ДНК.
Во третманот на канцерогените заболувања, тиминот, кој се наоѓа во состав на ДНК, може да биде мета на дејството на лекот 5-флуороурацил (5-ФУ), бидејќи 5-FU делува како метаболен аналог на тимин (во синтезата на ДНК) или урацил (во синтезата на РНК). На овој начин се инхибира синтезата на ДНК во злоќудните клетки кои активно се делат.
Тиминските бази често се оксидираат во хидантоини по смртта на организмот.
Теоретски аспекти
Во март 2015 година, научници од НАСА објавиле дека, за првпат, успеале да синтетизираат во лабораторија, во услови кои симулираат вселенски простор, азотни бази како урацил, цитозин и тимин, со употреба на пиримидин како почетен материјал. Според научниците, пиримидинот, кој пред тоа веќе бил откриен во метеорити, може да се формира во црвените џинови и во космичките прашини и гасни облаци. Тиминот најверојатно се формира на космичките тела од кои потекнуваат метеоритите, но не може да опстане на нив, бидејќи брзо се разградува по пат на оксидација со водород пероксид.
Надворешни врски
] ] (на анг.)
Џон Винсент Атанасов
Џон Винсент Атанасов (англиски: John Vincent Atanasoff) ( - ) — истакнат американски компјутерски инженер со бугарско потекло. Познат е по тоа што го дизајнирал и составил првиот електронски, дигитален компјутер (непрограмабилен).
Образование
Џон Винсент Атанасов учел во Мулбери средно училиште каде изучил многу научни и математички курсеви. Дипломирал во две години но не се запишал на колеџ бидејќи сакал да работел и да заштеди пари. Во 1921 година Џон Винсент се запишал во универзитетот во Флорида и во 1925 година дипломирал и се стекнал со дипломата електроинжинер. Потоа се запишал во државниот колеџ во Ајова во 1926 година и во истата година стапил во брак со Лура Мекес. Атанасов потоа одишол на универзитетот во Висконсин за својот докторат по теоретска физика. Во 1930 година Џон се здобива со звањето како теориски физичар од универзитетот во Висконсин. Доктор Џон Винсент Атанасов се вратил во државниот колеџ во Ајова како асистент професор по математика и физика. Со ваквото искуство тој успеал да го создаде првиот дигитален компјутер во светот.
Атанасов-Бери Компјутер
АБК бил создаден уште во 1937 година но, не бил многу програмибилен. Единствено што можел да реши биле системите од линеарни равенки. Компјутерот бил успешно тестиран во 1942 година. АБК не беше познат сè до 1973 година бидејќи дотогаш се сметаше дека првиот електронски компјутер бил ЕНИАК. Доктор Атанасов и дипломираниот студент Клифорд Бери во подрумот на зградата на државниот универзитет во Ајова го изградиле во текот од 1939 година до 1942 година. АБК тежел повеќе од 320 килограми, содржел околу 1,6 километри жица,280 вакуумски цевки и со големина на работна маса.
Функции
АБС е дизајниран за посебна намена како решавање истовремено на системи линеарни равенки. Тој можел истовремено да се справи со системи до дваесет и девет равенки кој било доста тежок проблем во тоа време. Машината можела да реши и две линеарни равенки со по дваесет и девет променливи, но овој процез не можела самата автоматски да го реши требало корисникот да елеминира по една променлива и овој процес морал да се пофторува сè додека не се дојде до решението.
NGC 6590
NGC 6590 — расеано ѕвездено јато со оддавна маглина во соѕвездието Стрела, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 6590 се споменува и како NGC 6595, IC 4700, ESO 590-SC15, OCL 31, CED 157B, LBN 43, DG 150.
Податоци од набљудување
Според морфолошката класификација на галаксиите, NGC 6590 е од видот EN+OCL. Видливиот сјај во рамките на интервалот од минималната до максималната честота изнесува 7 m. NGC 6590 има само една позната привидна димензија, која изнесува 11'.
Други поделби
Проучување на NGC 6590 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 339; додека во Каталогот на основни ѕвезди (GSC) е групиран под бројот 6273. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1106.
Надворешни врски
NGC 6590
Хојкевалде
Хојкевалде (Heuckewalde) — село и поранешна општина во округот Бургенланд, во Саксонија-Анхалт, Германија. Од 1 јануари 2010 е дел од општината Гутенборн.
Heuckewalde
Куќа на ул. „Широк сокак“ бр. 28 (Битола)
'''Куќа на ул. „Широк сокак“ бр. 28 — архитектонско обележје во градот Битола, заведена како културно наследство на Македонија во Списокот на заштитени добра''' на Министерството за култура под реден број 107 во Битола.
Индустрискиот индекс на Доу Џонс
И покрај тоа што DJIA е еден од најстарите и најпопуларните индекси на акциите, многумина професионалци сметаат дека Dow Jones несоодветно го прикажува вкупниот фондовски пазар на САД во споредба со пошироките пазарни индекси како што се S&P 500 или индексот Russell 2000.